Id-Deċiżjoni tal-Kummissjoni
tal-25 ta' Frar 1998
li tirrigwarda kwestjonarju għar-rapporti ta' l-Istati Membri dwar l-implimentazzjoni tad-Direttiva tal-Kunsill 94/67/KE dwar l-inċinerazzjoni ta' ċertu skart ta' riskju (l-implimentazzjoni tad-Direttiva tal-Kunsill 91/692/KEE)
(Test b'rilevanza għaż-ŻEE)
(98/184/KE)
Il-KUMMISSJONI TAL- KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/692/KEE tat-23 ta' Diċembru 1991 dwar ir-rapporti ta' l-istandardizzazzjoni u r-razzjonalizzazzjoni rigward l-implimentzzjoni ta' ċerti Direttivi li għandhom x’jaqsmu ma’ l-ambjent [1] u b'mod partikolari l-Artikoli 5 u 6,
Wara li kkunsidrat id-Direttiva tal-Kunsill 94/67/KE dwar l-inċinerazzjoni ta' l-iskart tar-riskju [2],
Billi l-Artikolu 17 tad-Direttiva 94/7/KE jeħtieġ li l-Istati Membri jirrapportaw dwar l-implimentazzjoni ta' din id-Direttiva skond l-Artikolu 5 tad-Direttiva tal-Kunsill 91/692/KEE;
Billi dan ir-rapport għandu jkun stabbilit fuq bażi ta' kwestjonarju jew deskrizzjoni magħmul mill-Kummissjoni skond il-proċedura stabbilita f'Artiklu 6 tad-Direttiva 91/692/EEC;
Billi l-ewwel rapport irid ikopri l-perjodu taż-żmien mis-sena 1998 sas-sena 2000 inklussivi;
Billi l-miżuri previsti b'din id-Deċiżjoni huma skond l-opinjoni espressa mill-Kumitat stabbilit skond l-Artikolu 6 tad-Direttiva msemmija hawn fuq,
ADOTTAT DIN ID-DEĊIŻJONI:
Artikolu 1
Huwa hawnhekk adottat il-kwestjonarju mehmuż ma’ din id-Deċiżjoni, li għandha x'taqsam mad-Direttiva tal-Kunsill 94/67/KE dwar l-inċinerazzjoni ta' l-iskart tar-riskju.
Artikolu 2
L-Istati Membri jridu jużaw dan il-kwestjonarju bħala bażi għalbiex jitfassal ir-rapport li huma meħtieġa li jissottomettu lill-Kummissjoni skond l-Artikolu 5 tad-Direttiva 91/692/KEE u l-Artikolu 17 tad-Direttiva tal-Kunsill 94/6/KE.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fil-25 ta' Frar 1998.